મુખ્યમંત્રી વિજય રૃપાણી ઈઝરાયલના પ્રવાસે છે ત્યારે વડોદરા જિલ્લાના ત્રણ ધારાસભ્યોની નારાજગી પછી સાબરકાંઠા-અરવલ્લીમાં પાટીદાર શહીદ યાત્રા પ્રવેશી હતી જેમાં બાયડ તાલુકાના તેનપુરમાં ગતરોજ પાટીદાર શહીદયાત્રાનું આગમન થાય તે અગાઉ આવેલા પાસના એક કન્વીનરે કહ્યું હતુ કે ભાજપ સરકારમાં ડખો છે અને નારાજ ધારાસભ્યો ભુતકાળની જેમ ખજુરાહોવાળી કરે તેવી સંભાવના હોવાનું જણાવતાં રાજયના રાજકારણમાં ગરમાવો લાવી દીધો છે. તા. 24 જૂનથી ઉંઝાના મા ઉમિયાધામથી નીકળેલી પાટીદાર શહીદયાત્રા ઉત્તર ગુજરાતના મહેસાણા, સાબરકાંઠા, અરવલ્લી જિલ્લામાં પ્રવેશતાં યાત્રાને ભવ્ય આવકાર મળતાં ખાસ કરીને સત્તાધારી ભાજપમાં એક પ્રકારની હલચલ મચી ગઈ છે.